Gereformeerde Kerk Suidkus | “Hy sê toe vir hulle: ”Kom hier! Kom saam met My, en Ek sal julle vissers van mense maak” Matteus 4:19 | Page 9
Fokustyd, week 1, Dinsdag en Woensdag
Dinsdag – Missie nie gekanselleer nie!? o Genesis 3, veral vers 6 + 7 o Met watter leuen het die slang Eva verlei? o Hoe is dit direk in teenstelling met die doel van die mens se skepping? o Wat is merkwaardig oor God se karakter en gedrag in hierdie gebeure? Selfs na die mens se val, sit God die mens agterna as gevolg van sy genadige aard en nie as gevolg van die mens se meriete nie. Hierdie daad op sigself dui op die…
Dagstukkies vir fokustyd, Week 1, Maandag
Maandag – Die oorspronklike missie o Genesis 1: 1, 26, 27 o Wat was die oorspronklike verhouding tussen die mens en God? o Hoe sou die mens hierdie doel bereik? Die lewe het nog nooit oor jou gegaan nie. Nooit ooit nie. God het die mens geskape om ‘n voorstelling van God te wees in die manier waarop die mense met God se skepping omgegaan het. Dit moes bydra tot die heerlikheid van God soos ŉ kunswerk bydra tot die roem van die kunstenaar. God en sy wonderlike karakter moes die eerste wees waaraan iemand sou dink wat ŉ mens sou sien. Vandag is mense gemik op hulself en hul eie roem en eer – los van God. Selfs ŉ mens se interaksie met die skepping is meestal vir sy eie gewin, plesier of heerlikheid. Hoekom is dit so moeilik vir jou om nie op jouself te fokus nie? Bid hieroor.
Fokustyd vir kerkgroeibediening
Deel van die werk van die Deputate Kerkgroeibediening is om ‘n proses te skep waar soveel moontlik lidmate en kerke wat wil deelneem begelei word op ‘n pad van persoonlike vernuwing en herfokus op God se missie en ons roeping as kerke. Hulle gebruik twee maniere om dit te laat gebeur, nl ‘n Fokustyd en ‘n Feesdag. ‘n Fokustyd in ‘n gemeente is wanneer die hele gemeente vir ‘n bepaalde tyd hulself verbind om skerp te fokus op ‘n sekere tema. Die Deputate het ‘n fokustyd gids opgestel wat oor ses weke strek en deur die hele gemeente gevolg kan word. Die gids bied die ses temas…
Wat ‘n heerlike naweek was dit nie! Saterdag het ons die voorreg gehad om Roxanne so bietjie te bederf met ‘n babatee (wonder wie van sy of al die oumas het dit die meeste geniet?). Sondag is ons tydens die eerste diens opnuut daaraan herinner dat ons die geleenthede wat God op ons pad stuur om Sy Woord uit te dra moet raaksien en aangryp. By die Informele diens het ons geleer hoe belangrik dit is om die regte keuses te maak en watter invloed verkeerde keuses…
Algemene inligting vir derde kwartaal
So begin ‘n nuwe kwartaal te midde van heerlike reën en lekker koue weer! Ons wil graag alle ouers, skoliere en kategete ‘n voorspoedige kwartaal toewens. Sterkte veral vir die matrieks vir wie die tyd nou vinnig minder word! Soos gewoonlik is dit ‘n vol kwartaal met allerhande aktiwiteite, so loer gerus by “Aktiwiteite” om te sien wat alles gaan gebeur die volgende paar maande en dagboek dit sommer solank. Ds Garrie gaan volgende week die algemene vergadering van die Gereformeerde Teologiese Vereniging te Potchefstroom…
Inligting vir vakansiegangers en swaeltjies
Ons wens alle besoekers en swaeltjies ‘n baie lekker rustydjie toe. Net vir algemene inligting die volgende: * Erediens, 09:00 * Pannekoekbak by Margate Mardigrass – elke Woensdagaand van die vakansie. Kom besoek ons gerus by ons stalletjie langs die Poskantoor. * Swaeltjies – voltooi asb. die inligtingsvorm wat in die voorportaal beskikbaar is, sodat ons kan kontak hou terwyl julle hier by ons kuier. Lekker kuier!
Informele Diens, 21 Junie 2015
Almal word hartlik uitgenooi na ons informele diens op Sondag, 21 Junie 2015 om 10:30. ‘n Sanggroepie olv Charmaine Wagenaar gaan die sangbegeleiding waarneem en ds Garrie gaan praat oor die kweek van goeie geloofsgewoontes. Christene besit groot vryheid oor hoe ons ons dag kan inrig. Ons het sekere beginsels waarvolgens ons leef, maar ons het nie ’n wettiese godsdiens wat ons hele lewe verslaaf nie. Dit is ’n wonderlike voorreg, maar ook ’n groot uitdaging. Ons kan nou ons lewe tot ’n groot mate inrig volgens ons omstandighede. Aan die ander kant kan ons maklik verval in ’n godsdiens wat nie gerugsteun word deur goeie gebruike nie. Ons gebruike behoort ons te help sodat ons getrou ons geloof prakties kan uitleef. Ons hele lewe is vol van gebruike en gewoontes. Van die oggend dat ons opstaan tot selfs wanneer ons gaan slaap. Goeie gewoontes, die manier hoe ons gewoond is om dinge te doen, bevorder alle fasette van ons lewe. Gewoontes bepaal egter nie ons geloofslewe nie, maar ondersteun ons uitleef daarvan. Daarom moet gewoontes verander wat ’n belemmering daarvan is of word. Kweek goeie gewoontes. Dit sal net ons verhouding met die Here en ons naaste verryk.
Basaar, 30 Mei 2015
Lus vir daardie spesiale tuisgebakte stukkie beskuit of ‘n vingerleklekker sosatie? Wat van basaarpoeding, pannekoek, vetkoek met maalvleis of ‘n heerlike stukkie koek? Op soek na ‘n winskopie boek of plant? Nou ja, dan is ons basaar volgende Saterdag net die ding. Moet dit nie misloop nie! Ons skop reeds 8:00 af met ‘n heerlike boere-ontbyt: maalvleis, spek, eiers, tuisgebakte brood, ens. Vir meer inligting kontak gerus vir Liana Schutte by sel 084 581 3809.
Hemelvaartdiens, 14 Mei 2015
Ons hemelvaartdiens vind DV plaas op Donderdag, 14 Mei 2015 om 18:00. HK Sondag 18, vraag 49: Watter nut het die hemelvaart van Christus vir ons? Antwoord: Ten eerste dat Hy in die hemel ons Voorspraak by die Vader is. Ten tweede dat ons ons menslike natuur in die hemel as ‘n betroubare waarborg het dat Hy, as die Hoof ook ons, sy lede, na Hom toe sal neem. Ten derde dat Hy sy Gees as waarborg na ons toe stuur deur wie se krag…
Informele Diens, 10 Mei 2015
Dit is met dankbaarheid teenoor God dat ons kan berig dat ons informele bediening nou gegroei het tot ‘n volwaardige informele diens. Die eerste diens vind DV op 10 Mei 2015 om 10:30 plaas. Die tema is: Hoe kry die duiwel vatkans op my lewe? Die duiwel is ’n werklikheid. Hy is daarop uit om my as God se kind groot skade aan te doen. Hy sal elke geleentheid met albei hande aangryp as hy ons kan beetkry. Ons word beskerm deur die Here. Tog gee die Here vir ons vryheid om keuses te maak en daardie keuses in ons lewens uit te voer. As ons ongehoorsaam aan die Here raak, skep ons geleenthede, gee ons aan die duiwel openinge om ons binne te val. Hy lê elke dag en loer op ons soos ’n roofdier wat sy prooi bekruip. Speel ons saam, storm hy, oorweldig hy, beseer hy. In Efesiers 4: 27 word ons gewaarsku om nie vir die duiwel ’n houvas op ons lewe te gee nie. Ons doen dit as ons iets in ons lewe ‘n “te” maak, ons daarmee oorboord gaan, dit wat eintlik geoorloof is, sonde te maak. Die voorbeeld wat vir ons genoem word, is kwaadword. Daar is niks mee fout om vir die regte redes kwaad te word nie, maar as dit oorgaan in haatdraendheid, vergelding, bitterheid, gevloek, geskel, ens. skep ons openinge vir die duiwel. Ons maak onsmeer weerloos teen sy vyandige aanvalle. Hy sal alles in sy vermoë doen om die slegte situasie verder te misbruik en aan te blaas. Ons keer die duiwel se misbruik as ons aan onsself werk om nie tot die aand toe kwaad te bly nie. Ons behoort alles in die stryd te werp dat iets, wat self nie sonde is nie, nie in ons lewe tot sonde ontwikkel nie. Dan trek ons die nuwe mens aan wat in die lig lewe.
* 31 Aug "Jumbo jumble sale", 06:30 - 10:00
* 01 Sept Basaar, 08:00 - 13:00
* 02 Sept Belydenisaflegging, 09:00
* 09 Sept Nagmaal, 09:00
* 14 Sept Alikreukels, 10:00
* 03 Okt Pannekoekbak by Margate Mardigrass, 17:00